
Text rozhodnutia
Súd: Krajský súd Bratislava Spisová značka: 9Sp/56/2014 Identifikačné číslo súdneho spisu: 1014200947 Dátum vydania rozhodnutia: 23. 05. 2017 Meno a priezvisko sudcu, VSÚ: JUDr. Beata Jurgošová ECLI: ECLI:SK:KSBA:2017:1014200947.3 Uznesenie Krajský súd v Bratislave v právnej veci navrhovateľky: X.. O. R., V.J. X, XXX XX D., proti odporcovi: Centrum právnej pomoci, Kancelária Bratislava, Nám. slobody 12, 810 05 Bratislava, o preskúmanie zákonnosti rozhodnutia odporcu sp. zn.: 3513/2014, ČRZ.: 27711/2014 zo dňa 20.05.2014, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľka svojím návrhom zo dňa 8.06.2014 žiadala preskúmať rozhodnutie odporcu zo dňa 20.05.2014, sp. zn.: 3513/2014, ČRZ.: 27711/2014, ktorým nepriznal navrhovateľke nárok na poskytovanie právnej pomoci na zastupovanie v konaní pred Ústavným súdom Slovenskej republiky vo veci podania ústavnej sťažnosti pre porušenie práva na súdnu a inú právnu ochranu podľa čl. 46 ods. 1 Ústavy Slovenskej republiky a práva na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd t.č. vedenej na Ústavnom súde Slovenskej republiky sp. zn. Rvp 1183/2014. Prehlásením na pojednávaní dňa 23.05.2017 navrhovateľka vzala späť návrh v celom rozsahu a žiadala konanie zastaviť. Odporca nemal námietky proti späťvzatiu návrhu. Podľa § 492 ods. 1 zákona č. 162/2015 Z.z. Správneho súdneho poriadku konania podľa tretej hlavy piatej časti Občianskeho súdneho poriadku začaté predo dňom nadobudnutia účinnosti tohto zákona sa dokončia podľa doterajších predpisov. Súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave, písomne, dvojmo.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2017:1014200947.3 (dáta aktuálne k 31. 10. 2026). Záväzné je znenie zverejnené súdom.




